Борис Младенов-Young
Ако не бе открит пеницилина…

chitanka.info

Ако не бе открит пеницилина,

в казармата да съм умрял отдавна,

но не като герой във битка славна —

от тежък сепсис щях да се спомина.

Пришивах си якичката с иглата

в една студена зимна сутрин рано

и два-три пъти, действайки припряно,

убодох палеца си в бързината.

Абсцес в костта ми заработи там на

убоденото място изначало,

но скоро в треска цялото ми тяло

като от оръдеен огън пламна.

Представям си как някога са мряли

ранени редници и генерали!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.